|  |  |
| --- | --- |
| **Tantárgy** neve: **Logopédiai összefüggő szakmai gyakorlat NBP\_GP188G12** | **Kreditértéke: 12** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** |
| A **tanóra típusa**: **gyakorlat óraszáma**: **180 óra**/**6 hét** az adott **félévben**,Az adott ismeret átadásában alkalmazandó **további** **módok, jellemzők: hospitálás tanórákon, logopédiai vizsgálatokon, részvétel szakmai konzultáción, önálló felkészülés tanítási órára, aktív részvétel team megbeszélésen, diagnosztikus és felmérő tevékenység, ismerkedés az intézményi dokumentációval, ismerkedés a tanügyi adminisztrációval, ismerkedés a kliensek/gyermekek egyéni dokumentációjával, szülőkkel való megbeszélés, szupervízió, portfólió készítés**  |
| A **számonkérés** módja **gyakorlati jegy**  |
| A tantárgy **tantervi helye**: **8. félév** |
| Előtanulmányi feltételek: **A logopédia szakirány 60 kreditjének teljesítése.** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A gyakorlat célja**, hogy lehetővé tegye az elméleti tanegységek során elsajátított ismeretek intenzív gyakorlati alkalmazását, és ennek révén a gyógypedagógus pályához szükséges gyakorlati kompetenciák sikeres kialakítását. Segítse elő a személyiség formálódását a hatékony terápiás munka érdekében. Járuljon hozzá szakmai kompetenciák fejlődéséhez, **A gyakorlat fő szempontja** a széleskörű gyógypedagógiai, logopédiai tapasztalatszerzés. **Tartalma** a szakiránynak megfelelő gyógypedagógiai tevékenységek végzése a hatályos jogszabályi környezetnek és a szakmai elvárásoknak megfelelően. Hospitálás tanórákon, logopédiai vizsgálatokon, részvétel szakmai konzultáción, önálló felkészülés tanítási órára, aktív részvétel team megbeszélésen, diagnosztikus és felmérő tevékenység, ismerkedés az intézményi dokumentációval, ismerkedés a tanügyi adminisztrációval, ismerkedés a kliensek/gyermekek egyéni dokumentációjával, szülőkkel való megbeszélés, szupervízió.**A gyakorlat helyszínei:** Városi Nevelési Tanácsadó és Logopédiai Intézmény, Egri Mlinkó István Egységes Gyógypedagógiai Módszertani Intézmény, Óvoda, Általános Iskola és Kollégium, logopédiai óvodája és logopédiai osztályaiA gyógypedagógus jelöltek aktívan bekapcsolódnak a Partnerintézmény mindennapi életébe. A helyi lehetőségeket és feladatokat figyelembe véve törekednek a korszerű gyógypedagógiai szemléletnek megfelelő tevékenységek ellátására a mentor szakmai útmutatásai alapján, egyre nagyobb önállósággal.A szakmai gyakorlat tevékenységeiről portfóliót vezetnek.  |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező Irodalom:** * Torda Ágnes – Nagyné Réz Ilona: Alapprotokoll a pedagógiai szakszolgálati tevékenységekhez. Educatio Társadalmi Szolgáltató Nonprofit Kft. Budapest. 2015
* Torda Ágnes: A logopédiai ellátás szakszolgálati protokollja. Educatio Társadalmi Szolgáltató Nonprofit Kft. Budapest. 2015
* A gyakolró intézmények működését szabályozó helyi dokumentzumok
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása*** Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Ismeri a logopédiai diagnosztikai folyamat átfogó rendszerét, a vizsgálatok fajtáit, célját, feladatait, és lehetséges tartalmait. Ismeri a hang-, a beszéd-, a beszélt és írott nyelv fejlődési és szerzett zavarainak különböző nyelvi szintekre irányuló receptív és expresszív vizsgálati eljárásait, valamint a gyermekkori nyelés diagnosztikus eszközeit, a differenciáldiagnosztikai szempontokat és a folyamatdiagnózis szerepét.
* Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről.
* Ismeri a prevenció, a terápia és az utógondozás életkor- és diagnosztika-specifikus formáit.
* Ismeri a logopédiával kapcsolatos hazai és nemzetközi szakirodalmat
* ismeri a logopédiai tervezés helyi dokumentumait.

**képességei*** Ismeretei alapján a különböző kommunikációs zavarokat interdiszciplináris szemlélettel, a személyiséggel és a társadalmi beágyazottsággal összefüggésben értelmezi.
* Megszerzett szakmai tudását a köznevelés különböző szinterein: pedagógiai szakszolgálati feladatokat ellátó intézményekben, nevelési és nevelési-oktatási intézményekben a kommunikáció, a hang-, a beszéd-, a beszélt és írott nyelvi zavarok és a gyermekkori nyelési zavarok ellátásában, szegregált és integrált keretek között, az alapellátásban és a sajátos nevelési igényű tanulók esetében egyaránt alkalmazza.
* Kijelöli a hang-, a beszéd-, a beszélt és írott nyelv fejlődési és szerzett zavarainak valamint a gyermekkori nyelési zavarok életkor-specifikus és nyelviszint-specifikus vizsgálatának tartalmait.
* Dokumentálja, kvantitatív és kvalitatív szempontok alapján elemzi, értelmezi az eredményeket, levonja a logopédiai diagnosztikai következtetéseket, és erről különböző szintű írásos és szóbeli összefoglalást ad a team tagjainak, a szülőnek, a kliensnek.
* A státusz- és differenciál diagnózisnak megfelelő sérülés-specifikus, individuális logopédiai beavatkozást evidencia alapon tervezi, időben ütemezi, és hatékonyan megvalósítja.
* A terápiás folyamatot monitorozza, azt az eredményeknek megfelelően módosítja. A kiválasztott terápiás módszert indokolja és meghatározza a logopédiai terápiás team kereteit.
* Az interdiszciplináris diagnosztikai teamben a különböző forrásokból származó információkat összegzi, logopédiai szempontból értékeli, és azokat a korábbi információkkal integrálja.
* Megtervezi az egyénre szabott evidencia alapú logopédiai beavatkozást.
* Képes szakmai irányítás mellett a logopédiával, a logopédiai segítséget igénylő személyekkel, illetve a felsorolt tevékenységekkel kapcsolatos vizsgálati, kutatási részfeladatokat végezni

**attitűdje*** Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Igénye van a gyógypedagógiai folyamatok folyamatos elemzésére-értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről.

**autonómiája és felelőssége** * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el.
* Tudatosan képviseli a gyógypedagógia és határtudományai/társtudományai módszertani kultúráját.
* Felelősséget vállal a fogyatékos személyekért, a gyógypedagógiai folyamatok, tevékenységek tervezése során hozott döntéseiért és gyógypedagógiai tevékenységének következményeiért
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
 |
| **Tantárgy felelőse Kerekesné Bessenyei Ildikó** |
| **Tantárgy oktatásába bevont oktatók: Partnerintézmények logopédusai** |